Ilon Mask bir kun ichida 16,5 milliard dollar yo‘qotdi

8 sentyabrda Tesla aksiyalari narxi keskin tushib ketdi. Aksiyalar 19,68 foizgacha qadrsizlanib ketgan va bir donasi narxi 336 dollargacha tushib ketgan. Bu kompaniyaning S&P 500 indeksiga kiritilmagani ortida yuz bergan. S&P Dow Jones Indices qo‘mitasi Tesla aksiyalarini hech qanday tushuntirishsiz indeksga qo‘shishdan bosh tortgan. Bunday qaror kompaniya indeksga tushish uchun barcha mezonlarni bajarganiga qaramay qabul qilingan.
Bundan tashqari, vaziyatga General Motors kompaniyasi Tesla’ning raqobatchisi – elektr yuk mashinalari ishlab chiqarishga ixtisoslashgan Nikola startapining ustav kapitalida 2 mlrd dollar sotib olganini e'lon qilgani ta'sir ko‘rsatgan. Buning natijasda startap aksiyalari 34 foizga, General Motors’niki 8 foizga qimmatlagan.    

  

Mask 4 sentyabrda milliarderlar ro‘yxatida 5-o‘rinni egallayotgan edi. U yetakchi beshtalikda bir oydan ko‘proq vaqt qolgan. Endi Maskni Mukesh Ambani, Uorren Baffet, Mark Tsukerberg, Bernar Arno, Bill Geyts va Jyeff Bezos ortda qoldirmoqda. Ambanidan tashqari, 8 sentyabrda sanab o‘tilgan biznesmenlardan barchasining kapitali qisqargan.
AQSh fond bozori qulashda davom etmoqda. Bunda ayniqsa texnologik kompaniyalar aksiyalari o‘z qiymatini eng ko‘p yo‘qotmoqda.